Uznesenie Krajského súdu Bratislava sp. zn. 5Scud/53/2011 z 18. 12. 2011
Uznesenie Krajského súdu Bratislava z 18. decembra 2011, sp. zn. 5Scud/53/2011, ECLI:SK:KSBA:2011:1011201911.1
Súd: Krajský súd Bratislava
Spisová značka: 5Scud/53/2011
ECLI: ECLI:SK:KSBA:2011:1011201911.1
Dátum vydania: 18. 12. 2011
Forma: Uznesenie
Text rozhodnutia
Súd: Krajský súd Bratislava Spisová značka: 5Scud/53/2011 Identifikačné číslo súdneho spisu: 1011201911 Dátum vydania rozhodnutia: 19. 12. 2011 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2011:1011201911.1 Uznesenie Krajský súd v Bratislave v právnej veci navrhovateľa D. R., bytom T. XXXX/XXX, D., Č. S., proti odporkyni Sociálnej poisťovni ústredie, Ul. 29. augusta č.8, Bratislava, o invalidný dôchodok, takto r o z h o d o l : Krajský súd v Bratislave návrh navrhovateľa o d m i e t a . Účastníkom konania súd náhradu trov konania nepriznáva. o d ô v o d n e n i e : Rozhodnutím číslo XXXXXXX XXX X zo dňa 23.8.2011 odporkyňa zamietla žiadosť navrhovateľa o invalidný dôchodok zo dňa 7. marca 2011. Navrhovateľ podal návrh na preskúmanie uvedeného rozhodnutia dňa 18.11.2011. Odporkyňa žiadala návrh ako oneskorene podaný v zmysle ust. § 250p Občianskeho súdneho poriadku (ďalej len ,,O.s.p.“) odmietnuť. Rozhodovanie súdov o opravných prostriedkoch proti neprávoplatným rozhodnutiam správnych orgánov je upravené v tretej hlave piatej časti O.s.p. a to v § 250l až § 250s O.s.p.. Podľa § 250m ods. 2 veta prvá a druhá O.s.p., návrh sa podáva na príslušnom súde v lehote tridsiatich dní od doručenia rozhodnutia, pokiaľ osobitný zákon neustanovuje niečo iné. Návrh je podaný včas aj vtedy, ak bol podaný v lehote na orgáne, ktorý vydal rozhodnutie. Podľa § 250p O.s.p., ak je návrh podaný oneskorene, alebo ho podá ten, kto naň nie je oprávnený, alebo ak sa napadá rozhodnutie, ktoré preskúmaniu nepodlieha, alebo ak navrhovateľ neodstránil vady, ktorých odstránenie súd nariadil a ktoré bránia vecnému vybaveniu návrhu, súd uznesením opravný prostriedok odmietne. Predmetné rozhodnutie odporkyne číslo XXXXXXX XXX X zo dňa 23.8.2011 bolo podľa § 212 ods. 3 písm. a) zákona č. 461/2003 Z.z. o sociálnom poistení doručené do vlastných rúk navrhovateľa. Napadnuté rozhodnutie obsahovalo správne poučenie o mieste a lehote na podanie návrhu na jeho preskúmanie. Rozhodnutie navrhovateľ prevzal dňa 26.9.2011, čo potvrdil svojím podpisom na doručenke. Návrh zo dňa 15.11.2011 odovzdal navrhovateľ pošte na prepravu dňa 18.11.2011, čo potvrdzuje pečiatka poštového úradu na obálke. Rozhodnutie odporkyne bolo navrhovateľovi doručené 23.8.2011, tridsaťdňová lehota na podanie opravného prostriedku začala bežať nasledujúci deň a posledný deň tridsaťdňovej lehoty na podanie odvolania bol pracovný deň streda 26.10.2011. Navrhovateľ teda odoslal opravný prostriedok zjavne oneskorene po uplynutí tridsaťdňovej lehoty na jeho včasné podanie. Preto súd podľa § 250p O.s.p. návrh navrhovateľa zo dňa 15.11.2011 ako oneskorene podaný odmietol. Súd účastníkom nepriznal náhradu trov nepriznal, pretože navrhovateľ nebol v konaní úspešný a odporkyni trovy konania neprislúchajú (§ 250k ods. 1 a § 250l ods. 2 O.s.p.). Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

